I slutningen af juni sendtes fem kolonner under general Hunter i forbindelse med general Rundle imod ham. Han selv slap med 2.000 mand og fem kanoner til egnen syd for Kroonstad, men i denne by måtte [[Pieter de Wett]] den 27. juli overgive sig, mens general Prinsloo den 29. juli kapitulerede med 3.000 mand ved [[Fouriesburg]] nær [[Basutoland]], hvorefter Harrismith besattes den 4. august. [[Chr. de Wett]] fortsatte sine operationer (Olivier, der fulgte med ham, blev 25. august taget til fange ved Winburg), hvorfor [[Horatio Kitchener|lord Kitchener]] med betydelige kræfter sendtes ud imod ham. Han undveg først over Waal, gjorde egnen vest for Pretoria usikker, vendte atter tilbage til Oranje-Kolonien og narrede alle sine forfølgere.<ref name="Salm 533"/>
Historie